open-index/open-wikipedia-markdown huggingface dataset:
Бура (теленовела)

**Бура**, оригинално именувана како La tempestad, е мексиканска теленовела која сè уште е во фаза на снимање. Продуцент на теленовелата е Салвадор Мехиа Алехандре, а како официјална продукциска куќа зад овој проект стои познатата ТВ куќа Телевиза. Теленовелата всушност претставува римејк на колумбиската серија La Tormenta, продуцирана од RTI Colombia за Телемундо. 
Протагонисти во теленовелата ќе бидат Вилијам Леви и Ксимена Наравете, додека улогата на главните антагонисти им припадна на Иван Санчес, Лаура Кармине, Сезар Евора и Адриана Лувиер. Меѓу антагонистите ќе може да ја видиме и ветеранот во глумецската уметност, глумицата Даниела Ромо.

## Приказна
Canal de las Estrellas ќе ја емитува првата епизода од La Tempestad на 13ти мај 2013 година, по завршувањето на серијата Amores verdaderos на 12ти мај.

## Улоги
{| class="wikitable"

|- style="color:white"

!  style="background:#000; width:170px;"|Глумец/глумица|| !  style="background:#000; width:170px;"|Улога
|-

| Вилијам Леви || **Капетан Дамиан Фабре**  
|-

| Ксимена Наварете || **Марина Reverte / Magdalena Reverte** 
|-

| Иван Санчес || **Ердан Салдања Artigas** 
 |-

| Лаура Кармине || **Еsther Mata Salazar "Esthercita" ** 
|-

| Малиша Кинтана || **Мајуја Canseco** 
|-

| Даниела Ромо || ** Мерседес Artigas vda. de Saldana**

|-

| Сезар Евора || **Фулхенсио Mata**

|-

| Освалдо Риос || **Арселио Reverte** 
|-

}}

Категорија:Теленовели
Црква „Св. Троица“ - Смолари

**Света Троица** — главна селска црква во струмичкото село Смолари, Македонија.

## Местоположба

Црквата се наоѓа веднаш над сретселото.

## Историја

Црквата била изградена во 1870 година, што е забележано во зачуваниот запис на западната фасада.

За време на Втората светска војна, во 1944 година на црквата ѝ биле нанесени сериозни оштетувања на покривот на источната страна.

## Архитектура

Претставува трикорабна базилика со пет пара столбови и отворени тремови (припрати) во облик на буквата „Г“ и присоединета кула-камбанарија на западната фасада. Столбовите во внатрешноста на црквата се насликани спирално со ленти во сина, окер и бордо нијанса.

Апсидата на црквата е полукружна без никакви украси.

Градбата на црквата е во задоволителна состојба. Забележани се пукнатини на површинскиот малтер во галеријата и присуство на влага во долните партии на ѕидовите поради несоодветно одводнување на водата од олуците.

Во 2010 година, црквата била препокриена со нови ќерамиди и биле поставени олуци, бил саниран олтарниот ѕид и била поплочена внатрешноста на црквата и припратите.

По извршениот мониторинг во 2022 година, забележано е застаклување на припратите.

### Фрескоживопис

Црквата била живописана од Григориј Пецанов во 1897 година.

Состојбата на ѕидното сликарство е катастрофална. Во 2010 година било извршено пополнување на загубите на малтерот.

## Галерија


Податотека:Црква „Св. Троица“ - Смолари 2.jpg|Апсидата
Податотека:Црква „Св. Троица“ - Смолари 3.jpg|Поглед на црквата
Податотека:Црква „Св. Троица“ - Смолари 4.jpg|Ниша на западната страна
Податотека:Црква „Св. Троица“ - Смолари 5.jpg|Камбанаријата
Податотека:Црква „Св. Троица“ - Смолари 6.jpg|Куполата на помошниот објект
Податотека:Црква „Св. Троица“ - Смолари 7.jpg|Помошниот објект
Податотека:Црква „Св. Троица“ - Смолари 8.jpg|Влезната порта


## Поврзано
* Струмичко архијерејско намесништво
* Смолари

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Светата Троица во Македонија
Црква „Св. Димитриј“ - Сушево

**„Св. Димитриј“** — христијански храм кој се наоѓа во селото Сушево, Општина Василево.

Порано постоела мала црква на истото место каде денеска се наоѓа црквата и таа била изградена во 1936 година. Во 1970-тите години црквата била изградена по вторпат. Во 2005 година била осветена.

## Галерија


Податотека:St. Demetrious Church (Suševo) (1).jpg|Влезот на црквата
Податотека:St. Demetrious Church (Suševo) (2).jpg|Поглед кон црквата
Податотека:St. Demetrious Church (Suševo) (4).jpg|Поглед кон црквата
Податотека:St. Demetrious Church (Suševo) (6).jpg|Поглед кон црквата
Податотека:St. Demetrious Church (Suševo) (7).jpg|Чешма во црквата


## Надворешни врски

Сушево
Категорија:Сушево (Струмичко)
Категорија:Македонската архитектура во 2005 година
Лиеж-Бастоњ-Лиеж

**Лиеж-Бастон-Лиеж** (; често нарекувана *La Doyenne* („Најстарата“)) — еден од петте монументи во европскиот професионален календар во друмскиот велосипедизам. Се вози низ регионот на Ардените во Белгија, од Лиеж до Бастон и назад.

Лиеж-Бастон-Лиеж била дел од Светскиот друмски куп и е дел од белгиската серија арденски класици, која ја вклучува и Флеш Валон. Обете трки се организирани од *Amaury Sport Organisation*. Еднаш, Флеш Валон и Лиеж-Бастон-Лиеж биле организирани една по друга во т.н. Арденски викенд. Само седум возачи победиле на двете трки во иста година: Швајцарецот Ферди Киблер двапати (во 1951 и 1952), Белгијците Стан Окерс (1955) и Еди Меркс (1972), Италијанците Морено Аргентин (1991) и Давиде Ребелин, Шпанецот Алехандро Валверде (2006) и на крај Филип Жилбер во 2011 како дел од четирикратната победа со Амстел Голд Рејс и Брабант Пејл.

## Победници

### Победници по националност

### Повеќекратни победници

Возачи кои успеале да ја освојат трката повеќе од еднаш.

*Активните возачи се напишани со закосени букви*.

## Наводи

## Надворешни врски

* Официјална страница
* 

Категорија:Класични велосипедски трки
Категорија:Велосипедски трки во Белгија
Категорија:UCI ProTour трки

Категорија:Светски ранкинг на UCI
Категорија:Светска турнеја на UCI
Фудбалска репрезентација на Србија и Црна Гора

**Фудбалска репрезентација на Србија и Црна Гора** — фудбалска репрезентација која што ја претставувала федерацијата на Србија и Црна Гора. Била управувана од Фудбалската асоцијација на Србија и Црна Гора. Единаесет години била позната како **Фудбалска репрезентација на СР Југославија** во времето кога двете држави биле нарекувани Сојузна Република Југославија, сè до февруари 2003 кога името на државата било променето во Србија и Црна Гора. Во 2006, Црна Гора прогласила независност од Србија, а со тоа и дошло до преименување на репрезентацијата како **[[Фудбалска репрезентација на Србија]]** на 28 јуни 2006. По промената на името дошло и до создавањето на црногорската фудбалска репрезентација која што ја претставува Црна Гора.

## Настапи на турнирите
### Настапи на Светските првенства

### Настапи на Европските првенства

## Дресови
### Изработувач на дресови

### Изглед на дресови
#### СР Југославија

#### Србија и Црна Гора

## Состави
### [[Светско првенство во фудбал|Светски првенства]]
* **[[Светско првенство во фудбал 1998|Светско првенство 1998]]**
1 Краљ, 2 Мирковиќ, 3 Ѓоровиќ, 4 Јокановиќ, 5 Џукиќ, 6 Брновиќ, 7 Југовиќ, 8 Савичевиќ, 9 Мијатовиќ, 10 Стојковиќ, 11 Михајловиќ, 12 Лековиќ, 13 Комљеновиќ, 14 Савељиќ, 15 Друловиќ, 16 Петровиќ, 17 Милошевиќ, 18 Говедарица, 19 Стевиќ, 20 Станковиќ, 21 Огњеновиќ, 22 Ковачевиќ, Селектор: Сантрач

* **[[Светско првенство во фудбал 2006|Светско првенство 2006]]**
1 Јевриќ, 2 Ергиќ, 3 Драгутиновиќ, 4 Дуљај, 5 Видиќ, 6 Гавранчиќ, 7 Короман, 8 Кежман, 9 Милошевиќ, 10 Станковиќ, 11 Џорџевиќ, 12 Ковачевиќ, 13 Баста, 14 Џорџевиќ, 15 Дудиќ, 16 Петковиќ, 17 Наџ, 18 Вукиќ, 19 Жигиќ, 20 Крстајиќ, 21 Љубоја, 22 Илиќ, 23 Стојковиќ Селектор: Петковиќ

### [[Европско првенство во фудбал|Европски првенства]]
* **[[Европско првенство во фудбал 2000|Европско првенство 2000]]**
1 Корач, 2 Дудиќ, 3 Ѓоровиќ, 4 Јокановиќ, 5 Ѓукиќ, 6 Станковиќ, 7 Југовиќ, 8 Мијатовиќ, 9 Милошевиќ, 10 Стојковиќ, 11 Михајловиќ, 12 Цицовиќ, 13 Комљеновиќ, 14 Савељиќ, 15 Буњевчевиќ, 16 Говедарица, 17 Друловиќ, 18 Ковачевиќ, 19 Станковиќ, 20 Кежман, 21 Наџ, 22 Краљ, Селектор: Бошков

## Наводи

## Надворешни врски
* Историја на репрезентацијата
* Статистика на играчи

Србија и Црна Гора
Сива боја

**Сива боја** — боја во помеѓу црната и белата, неутрална или ахроматска (букв. „безбојна боја“). Ова е бојата на облачното време, пепелта и оловото.

## Оптика на сивата боја
Во ликовната уметност, сивата традиционално се добивала со мешање на црна и бела боја. Потоплите сиви бои ги добивале со додавање на малку црвена, а за постудените додавале малку сина. Уметникот добива сива боја и со мешање на две комплементарни бои како портокалова и сината.

Денес сивата на екраните и телевизорите се добива користејќи го моделот RGB. 
На црн екран, црвената, зелената и сината светлина при полна јачина даваат бела боја. Намалувајќи ја јачината, се добиваат разни нијанси на сива.

Во печатарството, сивата обично се добива по моделот CMYK, користејќи синозелена (цијан), магента, жолта и црна. До сива боја се доаѓа со употреба на црна и бела, или пак со мешање на подеднакво количество на синозелена, магента и жолта.  Највеќето сиви нијанси имаат студен или топол изглед. Топлиот се добива со додавање на жолта, портокалова или црвена, додека пак студените имаат додадено зелена, сина и виолетова. Кога нема никаква додавка, бојата се нарекува „неутрална сива“, „ахроматска сива“ или просто „сива“. Сликите што се состојат само од црна, бела и сиви нијанси се нарекуваат монохромни, црно бели или сиво нијансирани.

## Сивата во животинскиот свет
мини|десно|Сива чапја

* сив волк
* сив кит
* сив клукајдрвец
* сиви лисици
* сив сокол
* сива фока
* сива чапја

## Поврзано
* Сива еминенција
* Сива економија
* Црно-бело
* Сребрена боја
* Список на бои

## Наводи

## Надворешни врски

* Теорија за човековото восприемање на сивата боја 

Категорија:Бои
Категорија:Нијанси на сивата боја
Ајхсфелд (округ)

250п|мини|десно|Историската област Ајхсфелд (до 1945)

**Ајхсфелд** () — округ во сојузната покраина Тирингија, Германија и е дел од историската област Ајхсфелд. Се граничи со (од исток надесно) окрузите Нордхаузен, Кифхојзер и Унштрут-Хајних и со покраините Хесен (округот Вера-Мајснер) и Долна Саксонија (окрузите Гетинген и Остероде).

## Историја

Во средновековието, областа **[[Ајхсфелд]]**, која е поголема отколку *округот Ајхсфелд*, била посед на бискупите од Мајнц, иако не е воопшто близу градот.

Ајхсфелд била единствената област во Тирингија која не ја прифатила реформацијата, најмногу поради напорите на надбискупот на Мајнц.

Во 1801 биле укинати верските држави и Прусија ја добила областа, но повторно ја загубила во Наполеоновите војни. На Виенскиот конгрес (1815) Прусија како и кралството Хановер ја барале областа Ајхсфелд. Областа била поделена помеѓу двете држави. Иако Хановер бил припоен од Прусија во 1866, оваа граница останала помеѓу двете пруски покраини, подоцна помеѓу Источна и Западна Германија и денес помеѓу Тирингија и Долна Саксонија.

Денешниот округ бил основан во 1994 со спојување на поранешните окрузи Ворбис и Хајлигенштат.
мини|Замокот Мајнц во Хајлигенштад, изграден помеѓу 1736 и 1738 година како резиденција на архиепископскиот изборен гувернер на Мајнц, денес седиште на окружната канцеларија на областа Ајхсфелд
## Географија

Округот бил именуван по историската област Ајхсфелд, која ги опфаќа северните делови на денешниот округ и делови од Долна Саксонија, областа околу Дудерштат наречена „Долен Ајхсфелд“ (*Untereichsfeld*). Округот е претежно ридест, а на север се протегаат планините Харц. Исто така, претставува географски центар на Германија. Реките Лајне и Унштрут извираат во Ајхсфелд.

Името се верува дека потекнува од Ајхенфелд („Eichenfeld“), што значи поле со дабови. Помалку популарна теорија за потеклото на името е зборот „Ајсфелд“ (поле на мразот).

## Грб

## Градови и општини

## Наводи

## Надворешни врски
* Официјална страница 


Категорија:Окрузи во Тирингија
Хајнроде

**Хајнроде** може да се однесува на следниве места:

* Хајнроде (Јужен Харц) — село и поранешна општина во Саксонија-Анхалт
* Хајнроде (Нордхаузен) — општина во Тирингија
* Хајнроде (Ајхсфелд) — општина во Тирингија
Бостон (музичка група)

**Бостон** е музичка рок група од истоимениот град во сојузната држава Масачусетс, САД. Својата најголема популарност ја доживеале во текот на 70-тите и 80-тие години од минатиот век. Тие ги искомпонирале едни од најпознатите рок нумери како „More Than a Feeling“, „Peace of Mind“ и „Rock and Roll Band“. Нивниот прв студиски албум *Boston* со продадени 17 милиони примероци е вториот најпродаван деби албум во музичката историја, веднаш позади *Appetite for Destruction* од Guns N' Roses.

Гитаристот Том Шолц ги имал напишано песните од првиот албум пред да биде основан бендот, а откако демо снимките ги преслушале првите луѓе од Епик Рекордс, групата веднаш била потпишана. По издавањето на плочата била направена турнеја низ САД, на која Бостон била предгрупа на тогаш докажаните бендови како Блек Сабат, Блу Ојстер Калт и Foghat помеѓу другите. Во 1977 година биле номинирани за Греми во категоријата „Најдобар нов музички артист“, но не ја освоиле наградата.

Вториот студиски диск *Don't Look Back* бил издаден во 1978 година, но не забележал комерцијален успех како неговиот претходник. Составот бил незадоволен од крајниот производ бидејќи чувствувале дека целата работа била избрзана. И покрај ова, сингловите од албумот доживеале солиден пласман на табелите ширум светот.

Поради недоразбирањата со продуцентската куќа околу авторските права за претстојните музички изданија на бендот, членовите на Бостон продолжиле со соло кариери кои немале некој позначаен успех. Во текот на 80-тите и 90-тите групата издала уште две плочи со нови песни, како и една компилација со најголемите нивни хитови.

Во 2007 година силно одекнала веста за самоубиството на фронтменот Делп во неговиот дом во Њу Хемпшир. Бред бил сметан за тивок човек со пријатен карактер и неговото самоубиство не било навестено со ниедна негова постапка. И покрај ова непријатно искуство, новиот албум на овој рок состав се очекува да излезе во 2013 година, и според зборовите на угледни музички новинари најголемиот дел од песните ќе бидат испеани од покојниот Делп.

Жанровски погледнато, Бостон свират хард рок со елементи на прогресивен рок. Пејачот Бред Делп е познат по неговиот широк вокален дијапазон, кој најдобро се забележува во песната „More Than a Feeling“. Според изјавите на самите членови, Битлс најмногу влијаеле во оформувањето на нивниот музички стил и правец. Интересни се и омотите од нивните студиски изданија, кои прикажуваат вселенски летала во кои е сместен градот Бостон.

## Дискографија

## Наводи

## Надворешни врски
* Официјален портал


Категорија:Музички групи основани во 1976 година
Категорија:Американски хард-рок групи
Категорија:Музички групи основани во 1975 година
Штркови

thumb|200px|Европски бел штрк на гнездо во Хрватска
**Штрковите** () се фамилија птици од редот на штрковидните, големи, со долги нозе, долг врат и долг, цврст клун. Штрковите живеат во многу подрачја во светот, и на посуви места од блиските на нив чапји, ибиси и лажичарки.

## Опис

Штрковите се неми, не испуштаат гласови, а комуницираат со штракање на клунот. Многу видови се преселници. Повеќето од нив јадат жаби, риби,  инсекти, црви, мали птици и мали цицачи. Има 16 вида штркови распоредени во 6 рода.
Поради крупното тело, а и големите крилја кои достигнуваат распон и до 3,2 метра, при летањето штрковите ги користат воздушните струења.
Нивните гнезда се многу големи и може да ги користат повеќе години. Гнездото може да биде и до 2 метра во пречник и околу 3 метра длабоко. Тие се моногамни, но не онака како што се мислело за нив порано. Можно е да го сменат партнерот по преселбата, или да се селат без својот партнер. Нивното доживување како верни партнери потекнува од митологијата и културата, а не од реалниот живот.

## Систематизација
### Родови и видови

* Род *Mycteria*
Видови:
** *Mycteria cinerea*
** *Mycteria ibis*
** *Mycteria leucocephala*
** *Mycteria americana*
* Род *Anastomus*
Видови:
** *Anastomus oscitans*
** *Anastomus lamelligerus*
* Род *Ciconia*
Видови:
** *Ciconia abdimii*
** *Ciconia episcopus*
** *Ciconia stormi*
** *Ciconia maguari*
** *Ciconia boyciana* 
** Бел штрк, *Ciconia ciconia*
** Црн штрк, *Ciconia nigra*
* Род *Ephippiorhynchus*
Видови:
** *Ephippiorhynchus asiaticus*
** *Ephippiorhynchus senegalensis*
* Род *Jabiru*
Вид:
** *Jabiru mycteria*
* Род *Leptoptilos*
Видови:
** *Leptoptilos javanicus*
** *Leptoptilos dubius*
** *Leptoptilos crumeniferus*

## Штрковите како мотив во книжевноста
* „Силјан Штркот“ — македонска народна приказна, собрана од Марко Цепенков.
* „Човекот што станал штрк — бугарска народна приказна.
* „Лисицата и штркот“ — басна на Лафонтен.

## Надворешни врски
*Scott MacDonald, "The Stork"  emblematic uses
*Storks  Image documentation
*Stork videos on the Internet Bird Collection

## Наводи

Категорија:Птици

Категорија:Штрковидни
Фуксија (боја)

[мини|десно|250п|Цвет на [фуксија.]]

**Фуксија** е силна црвеникава или розова боја наречена по цветот на растението фуксија (), кое пак е наречено по германскиот научник Леонарт Фукс (1501-1566). Некои сметаат дека поимот „фуксија“ е синоним на магента, но функсијата во голем број на палети е повиолетова, а магентата е поцрвена.

Нешто поцрвена варијанта со помалку заситен тон е т.н. „модна фуксија“ (англ. *fashion fuchsia*) што се користи во женската мода. Истата се нарекува и „холивудска црешова“. 

## Фуксија (мрежна боја)

Бојата фуксија кај сметачите е актуелна како синоним за #FF00FF (полна магента); Во каскадните стилски страници (CSS) се добива оваа боја со внесување на *fuchsia*. Таа е дел од 16-бојната палета кај највеќето сметачки системи. Често се користи и за укажување на проѕирност.

## Нијанси на фуксија

### Модна фуксија

**Модната фуксија** (*fashion fuchsia*) е боја во женската мода, кога се бара силна розова боја со нешто помала заситеност. Ова е друг назив на бојата „холивудска црешова“. 

### Фуксиско розе

**Фуксиско розе** (*fuchsia rose*) е бојата прогласена за „Боја на годината 2001“ од Pantone.

Извор на оваа боја е списокот на бои „*Pantone Textile Paper eXtended (TPX)*“, каде бојата се води под „#17-2031 TPX—Fuchsia Rose“.

### Длабока фуксија

Овој длабок тон на фуксија а бојата наречена „фуксија“ боиците на производителот Crayola.

### Фанданго

Десно е прикажана бојата **фанданго** (*fandango*).

### Старинска фуксија

Десно е прикажана бојата **старинска фуксија** (*antique fuchsia*).

Извор на оваа боја е системот „Плохер“ осмислен во 1948 г. и широко застапен во внатрешното уредување.

## Занимливости
* Во супкултурата на геј-лицата, носењето на шамивче со оваа боја означува дека носачот има фетиш кон плескање.

## Поврзано
* Магента
* Розова боја
* Розе (боја) 
* Список на бои

## Наводи

Категорија:Бои
Категорија:Нијанси на розовата боја
Категорија:Нијанси на црвената боја
Категорија:Нијанси на виолетовата боја
Патка свиркач

**Патка свиркач** (*Anas penelope*) спаѓа во семејството патки, редот на гусковидните. Таа е честа и распространeта птица и ја има и во Македонија. Овој вид бил за првпат опишан од страна на Карл Лине во неговиот систем за класификација на видовите.

## Распространетост

Широко се распространети во Европа и Азија. Претпочита планински места со езера и големи реки.

## Опис
Патката свиркач  е долга од 42 до 52&nbsp;см, има распон на крилјата од 71 до 80&nbsp;см и е тешка од 500 до 1073 грама.  Лета брзо и лесно, а полетува речиси вертикално. Ретко нурка. Кај овие патки јасно е изразен половиот диморфизам. Во сезона на парење мажјакот има сив грб и слабини, црн задник и темнозеленi летачки пердуви и брилијантна бела боја на горните делови на крилјата, кои повеќе се забележуваат во лет, но се гледаат и кога мирува. Има розов граден кош, бел стомак, костенлива глава со кремаста круна. Кога не е сезоната на парење или гнездење мажјакот личи на женката. Женката е со светлокафена боја.

## Поведение и живеалиште

Патката свиркач е птица на отворените простори на водата, исто така, пасиштата полни со вода или мочуришта со висока вегетација. Се храни и со растителна и со животинска храна. Се вгнездува на земјата блиску до водата, на скришни места. Овие птици се многу гласни, мажјаците се огласуваат со свиркачко „пиу пиу“, а женките имаат подлабок глас „рооур“. Вон сезона на парење тие се исклучително друштвени и често формираат големи јата.

## Размножување

Гнездото претставува мала дупка покриена со растенија, мов и пердувчиња. Снесуваат 4-11 бели јајца кои ги лежи само женката 22-28 дена. Мажјакот, пак, постојано е во близина за време на инкубацијата.
.

## Наводи

Свиркач
Категорија:Птици на Македонија
Категорија:Гусковидни
Категорија:Таксони опишани од Карл Линеј
Лисеста гусковидна патка

**Лисестата гусковидна патка**, *Tadorna ferruginea*, е член на семејството патки, редот гусковидни. Ја има во Македонија.

## Распространетост

Има многу мала популација од овој вид во северно-западна Африка и Етиопија, но главната територија на парење е во североисточна Европа и Азија.

## Опис
Ова е птица на отворена земја и се вгнездува на карпи, во дупки или пукнатини далеку од вода, снесуваат 6-16 кремасто-бели јајца.
Тоа се карактеристични видови, долги се 58–70&nbsp;см и имаат распон на крилјата 110–135&nbsp;см. Тие имаат портокалово-кафеава боја на телото и бледа глава. Крилјата се бели со црни пердуви за летање. Половите се слични, но мажјаците во сезоната на парење имаат црн прстен на дното од вратот, а женките често имаат побело лице. Се огласуваат со гласно, диво трубење. Претежно живеат во парови.
 

### Исхрана
Лисестата гусковидна патка се храни и со растителна и со животинска храна. Ја наоѓа и на суво и во вода.

## Статус
Лисестата гусковидна патка е еден од видовите на кои се однесува Договорот за заштита на африканско-евроазиските миграторни водни птици.

## Наводи

*  Database entry includes justification for why this species is of least concern
* Madge and Burn, *Wildfowl*  ISBN 0-7470-2201-1
* Mullarney, Svensson, Zetterstrom and Grant, *Collins Bird Guide* ISBN 0-00-219728-6

Категорија:Птици на Македонија
Категорија:Гусковидни
Категорија:Патки
Категорија:Таксони опишани од Петер Симон Палас
Лајнефелде-Ворбис

**Лајнефелде-Ворбис** () — град во округот Ајхсфелд, во сојузната покраина Тирингија, Германија. Градот бил создаден на 16 март 2004 со спојување на поранешните независни града Лајнефелде и Ворбис, заедно со општините Брајтенбах и Винцингероде.

## Наводи

Категорија:Ајхсфелд (округ)
Категорија:Саксонија (пруска покраина)
Ам Омберг

**Ам Омберг** () — општина во округот Ајхсфелд, во Тирингија, Германија. Била создадена на 1 декември 2010 со спојување на претходните општини Бишофероде, Гросбодунген и Нојштат.

## Наводи

Категорија:Ајхсфелд (округ)
Категорија:Општини во Тирингија
Категорија:Саксонија (пруска покраина)
Бишофероде

**Бишофероде** () — село и поранешна општина во округот Ајхсфелд, во Тирингија, Германија. Од 1 декември 2010 е дел од општината Ам Омберг. Бишофероде се состои од следниве единици: Бишофероде, Хауреден и населбата „Томас Минцер“.

## Надворешни врски

* Инфо-страница за Бишофероде

Категорија:Села во Тирингија
Категорија:Поранешни општини во Тирингија
Категорија:Ајхсфелд (округ)
Категорија:Саксонија (пруска покраина)
Сива патка

**Сивата патка** или **брешката** (*Anas strepera*) е честа и проширена патка од редот гусковидни. Ја има и во Македонија.

## Распространетост
Брешката се пари во северните делови од Европа и Азија, и централна Северна Америка. Распространетоста на оваа птица се проширува во источна Северна Америка.  Таа е птица преселница. Нејзината состојба на зачуваност е најмалку загрозена.

## Опис

Брешката е 46–56&nbsp;см долга со 78–90&nbsp;см распон на крилја. Мажјакот е малку поголем од женката, кој тежи во просек 990g, а женката тежи 850g. Во сезоната на парење, мажјакот има сива боја, со црна позадина, светли костени крилја и брилијантно бели летачки пердуви, очигледни во лет или во мирување.  Вон сезоната на парење, мажјакот е сличен на женката, но е малку посив одоздола и има помалку портокалова боја на клунот.
Женката има светлокафеава боја, со перја како женската дива патка. Таа може да се разликува од тој вид по темно-портокаловиот раб на клунот, помала големина, белите летачки пердуви и белиот стомак. 
Брешката е потивка патка, со исклучок за време на додворувањето. Женките имаат повик сличен на *квак* како дивата патка но со повисок тон, нешто како *гаг аг аг аг*. Мажјаците, пак, се огласуваат со свиркање и со звук како *ннеек*.

## Живеалиште и поведение

Сивата патка живее крај езера или бавни реки богати со водни растенија. Претежно се храни со растителна храна, но зимно време јаде и животинска. Гнездата ги прави на земја, обично подалеку од водата. Не е толку друштвена како другите патки вон сезоната на парење и формира само мали јата. 
### Размножување
Гнездата обично се скриени под некое дрво, на земја, и претставуваат дупка покриена со растенија и пердувчиња. Несат 5-14 жолтеникави или зеленикави јајца. Ги лежи само женката, додека мажјакот е секогаш во близина на гнездото. Испилените младенчиња се доволно развиени за да можат самостојно да се хранат.

## Наводи

## Надворешни врски

* BirdLife Species Factsheet 
* RSPB A to Z of UK Birds Page
* An article and photograph 
* Gadwall Information - Cornell Lab of Ornithology
* Gadwall - USGS Patuxent Bird Identification InfoCenter 
* Massachusetts Breeding Bird Atlas 
* Gadwall videos, photos & sounds  on the Internet Bird Collection
* Feathers of Gadwall (Anas strepera) 

Категорија:Птици на Македонија
Категорија:Гусковидни
Категорија:Таксони опишани од Карл Линеј
Цуцулеста патка

**Цуцулестата патка** (*Aythya fuligula*) е вид птица од семејството патки од редот гусковидни. Ја има во Македонија.

## Опис
Кај овие патки е изразен половиот диморфизам. Возрасниот мажјак е цел црн, освен што ги има белите слабини и сино-сив клун. Возрасната женка е кафена со посветли слабини, и лесно се помешува со други гусковидни патки. Цуцулестата патка тежи меѓу 500 и 1400 грама, должината на телото ѝ е 40-47&nbsp;см, а распонот на крилјата околу 72&nbsp;см. Повеќето од времето се тивки. Добро пливааат и нуркаат, а под вода можат да се задржат од 30 до 40 секунди. Тешко и гласно полетуваат, а летаат насочено.
  
## Распространетост
Овие видови на патки, се распространети широко низ умерените појаси и северниот дел на Евроазија. Типични птици преселни се, и зимуваат во јужна Европа и северна Африка. Тие понекогаш може да се најдат како зимни посетители на двата брега на САД и Канада.

## Живеалиште
Овие патки живеат близу езера, мочуришта, бавни реки, густо обраснати со водни растенија. Често се среќава во делтите на големите реки.
### Исхрана
Се хранат претежно со животинска храна: ситни рипчиња, мали мекотели, ларви од инсекти, ракчиња и сл. Храната ја бара обично на длабочина од 3 до 4 метри, но може да нурне и до 14 метри.
### Размножување
Цуцулестата патка е моногамна птица. Паровите се оформуваат уште во текот на зимата. Гнездата ги поставуваат веднаш до водата, често на мали островчиња или на купчиња од стара трска. Несат 3-20 зеленикави јајца со размер 59 х 41&nbsp;мм и тежина околу 56 грама. Ги лежи само женката 23–28 дена. Испилените младенчиња се доволно развиени да можат сами да се движат и да се хранат.

## Наводи

## Надворешни врски

*Видеа со цуцулести патки  од Галеријата на живата природа.

Категорија:Патки
Категорија:Птици на Македонија
Категорија:Гусковидни
Категорија:Таксони опишани од Карл Линеј
ОУ „Манчу Матак“ - Кривогаштани

**Основно училиште „Манчу Матак“** (официјално: **Основно општинско училиште „Манчу Матак“ - Кривогаштани**; скратено: **ООУ „Манчу Матак“**) — централно основно училиште во селото Кривогаштани, Општина Кривогаштани.

Името на училиштето е во чест на народниот херој Манчу Матак.

## Местоположба

Училиштето се наоѓа во средишниот дел на селото, на патот кон Годивле.

## Настава

Во училиштето наставата се изведува единствено на македонски наставен јазик. Има вкупно 13 паралелки од прво до деветто одделение со вкупно 194 ученици.

## Подрачни училишта

Во составот на училиштето влегуваат следниве подрачни училишта:
* ПУ „Манчу Матак“ - Крушеани, подрачно училиште на македонски наставен јазик;
* ПУ „Манчу Матак“ - Врбјани, подрачно училиште на македонски наставен јазик;
* ПУ „Манчу Матак“ - Славеј, подрачно училиште на македонски наставен јазик;
* ПУ „Манчу Матак“ - Годивле, подрачно училиште на македонски наставен јазик; и
* ПУ „Манчу Матак“ - Подвис, подрачно училиште на македонски наставен јазик.

## Галерија


Податотека:ОУ „Манчу Мантак“ - Кривогаштани 2.jpg|Влезот
Податотека:Биста на Манчу Матак.jpg|Бистата на Манчу Матак
Податотека:Спортска сала во Кривогаштани.jpg|Спортската сала


## Наводи

Категорија:Основни училишта во Општина Кривогаштани
Категорија:Кривогаштани
Кривогаштани
Категорија:Основни училишта во Македонија
Белоглава патка

**Белоглава патка** (*Oxyura leucocephala*) е вид птица од семејството патки со тврда опашка. Ја има во Македонија.

## Распостранетост
Овој вид патка се среќава во ограничени области на Европа, најмногу е застапена во Шпанија и северна Африка, западна и Средна Азија. Зимува на Балканскиот Полуостров и тогаш доаѓа во Македонија, но поголемиот број зимуваат во југозападна Азија.

## Опис
Возрасните мажјаци имаат сиво-црвеникаво тело, син клун, а главата им е бела со црвена капа и црвен врат. Возрасните женки имаат сиво-кафено тело, имаат бело лице, темен клун и шарен образ. Долги се 43-48 сантиметри, а тешки се 580-750 грама.

## Исхрана
Се хранат со ракови, инсекти, алги, семиња, мекотели.

## Размножување
Нивните гнезда се наоѓаат во близна на морињата, а понекогаш користат и напуштени гнезна на други видови. Несат од 5 до 15 јајца, со димензии 66х50 мм и со маса од околу 100 грама, а лушпата е груба и дебела. Кога се свежи се со сина боја, а подоцна стануваат жолтеникави. Малите почнуваат да летаат на два-два и пол месеци.

## Наводи

## Надворешни врски

*ARKive - images and movies of the white-headed duck ''(Oxyura leucocephala)'' 
*BirdLife Species Factsheet 

Категорија:Патки
Категорија:Гусковидни
Категорија:Птици на Македонија
Долгоопашеста патка

**Долгоопашестата патка** (*Clangula hyemalis*) е средноголема водна патка. Таа е единствен жив член која припаѓа на видот *Clangula*.
Ја има во Македонија.

## Распространетост
Распространета е во Европа, Азија и Северна Америка. Најчесто живее на планински езера и реки. Може да се сретнат сами, во пар или во мали јата по морските крајбрежја.

## Опис

Долгоопашестата патка е тешка меѓу 0,5 и 1,1 килограми, долга е од 38 до 60 см, а распонот на крилјата е околу 75 см. Има полов, сезонски и возрасен диморфизам. Летно време, кај мажјакот, главата и вратот се црни, главата од страна е сива, а грбот и крилјата се кафени со црни линии. Одоздола е белузлав. Опашката му е долга 10-15 см. Преку зима, тој е речиси целосно бел, само вратот, опашката, мал дел од крилата и една точка под окото му се црни. 
Женката е кафена со релативно кратка остра опашка. Во зимскиот период, главата и вратот на женката се бели со темни дамки. Во летниот период, главата е темна. Младенчињата личат на возрасните женки со посветли пердуви и помалку впечатливи бели дамки.
Огласувањето на мажјаците е музикално јодлување.

## Живеалиште и исхрана
Долгоопашестите патки живеат во тундра, планински езера и морски брегови. Гнездата ги градат близу до вода, на места обраснати со густи растенија. Тие се птици преселници, и за време на преселбата се собираат во големи јата. Најбројни се во областа на Балтичкото Море каде за презимување се собираат 4,5 милиони.
Се хранат нуркајќи во потрага по мекотели, ракови и мали риби. Иако обично се хранат блиску до површината, тие се способни да нурнат до  60m длабочина.
### Размножување
Женката снесува 5-12 зеленикаво-кремасти јајца, големи 54 х 38 мм и со тежина околу 43 гр. Ги лежи само женката 24-29 дена. Малечките се испилуваат доволно развиени за да можат да се движат и хранат. Годишно одгледуваат само едно легло.

## Статус
Долгоопашестата патка е една од видовите на кои се применува Спогодбата за заштита на африканско-евроазиските миграторни водни птици.

## Наводи

* Svensson, Lars and Grant, Peter J. *Collins Bird Guide*. London: HarperCollins, 1999. 1st edition p.&nbsp;64.
* Kightley, Chris and Madge, Steve. *Pocket Guide to the Birds of Britain and North-West Europe*. Nr. Robertsbridge: Pica Press, 1998. p.&nbsp;48.

## Надворешни врски

* Долгоопашеста патка, видеа и звуци  на Internet Bird Collection

Категорија:Птици на Македонија
Категорија:Гусковидни
Категорија:Патки
Категорија:Животински таксони опишани од Карл Линеј
Белокрила црнка

**Белокрила црнка** (*Melanitta fusca*) — вид птица од семејството патки, редот на гусковидните. Ја има во Македонија.

## Распространетост
Оваа патка гнезди во северните делови на Европа, Азија и Северна Америка. Зимува на Балканскиот Полуостров (вклучително и Македонија), Велика Британија и јужните делови на Северна Америка. Мали, изолирани популации се среќаваат во источна Турција.

## Опис
Таа се одликува со својата обемна форма и голем клун. Таа е најголемата црнка со должина од 51-58см, со тежина од 0,8 до 2 килограми и распон на крилјата околу 95&nbsp;см. Мажјакот целиот е црн, освен белата дамка околу очите и неколку бели летечки пердуви. Женките се кафени со два пара бели дамки на двете страни на нивната глава и еден пар од бели линии на нивните крила.

### Живеалиште и исхрана

Овие патки живеат близу езера, мочуришта, бавни реки, густо обраснати со водни растенија.
Се хранат претежно со животинска храна: ситни рипчиња, мали мекотели, ларви од инсекти, ракчиња и сл. Нурка околу 14 метри во длабочина и може да остане под вода повеќе од 1 минута.
### Размножување
Моногамни птици се и годишно одгледуваат само едно легло. Гнездат неколку метра од вода, на места обраснати со густа вегетација. Несат 5-17 кремасти јајца, тешки 92 грама и со размер 72 х 48&nbsp;мм. Ги лежи само женката 25-31 ден, а малечките се испилуваат доволно развиени за да можат сами да се хранат.

## Наводи

## Надворешни врски
*White-winged Scoter Species Account – Cornell Lab of Ornithology
*White-winged Scoter – ''Melanitta fusca''  – USGS Patuxent Bird Identification InfoCenter

Категорија:Птици на Македонија
Категорија:Гусковидни
Категорија:Патки
Категорија:Животински таксони опишани од Карл Линеј
Алпско попче

**Алпско попче** (*Prunella collaris*) — малечка врапчевидна птица од семејството на попчињата (*Prunellidae*).

## Таксономија
Овој вид заедно со *Altai Accentor* се понекогаш одделени од другите попчиња од видот *Laiscopus*.

## Вид
Ова е малечка птица со големина околу 15-17,5&nbsp;cm. Тој е малце поголем од својот роднина Обично попче . Има кафеав врат и помалку личи на Домашното врапче, но имаат одличен слух и црвено-кафеави пердуви на стомакот.

Половина од нив се многу слични, но само машките може да бидат идентични. Младите птици имаат поголеми глави.

## Распространетост и живеалишта
Живеат во планините на јужна и умерена Европа, Либан и Азија на височина околу 2000m. Главно презимуваат околу екваторот но, некои птици преселници се селат и во Велика Британија.

Овие птици живеат во области со слаба вегетација.

## Парење
Градат уредни гнезда во пукнатината на дрвјата или некоја карпа и несат околу 3-5 небесно сини јајца.

Системот на парење е од личен интерес.  Живеат во групи од 3-4 мажјаци и 3-4 женки. Овие не се поврзани птици кои имаат социјален систем на парење. Мажјаците имаат доминантна хиерархија, алфа мажјаците се обично постари од останатите.  Женките бараат со сите мажи, но како алфа мажјак треба да ги брани од другите, послаби мажјаци од него. Потоа за возврат мажите бараат со сите женки. ДНК-та се користи за да се покаже дека се меша татковството, иако женката е секогаш вистинска мајка и таа ги одгледува сама во нејзиното гнездо. Мажите обезбедуваат храна за групата во зависност од тоа дали се заедно со женката или не - мажите имаат задача да ги заштитат младенчињата.

## Наводи

*Davies, N. B., Hartley, I. R., Hatchwell, B. J., Desrochers, A., Skeer, J. & Nebel, D. 1995. The polygynandrous mating system of the alpine accentor *Prunella collaris*.  I.  Ecological causes and reproductive conflicts. *Animal Behaviour*, 49, 769-788.
*Davies, N. B., Hartley, I. R., Hatchwell, B. J. & Langmore, N. E. 1996. Female control of copulations to maximise male help: a comparison of polygynandrous alpine accentors *Prunella collaris* and dunnocks *Prunella modularis*. *Animal Behaviour*, 51, 27-47.
*Hartley, I. R., Davies, N. B., Hatchwell, B. J., Desrochers, A., Nebel, D. & Burke, T. 1995. The polygynandrous mating system of the alpine accentor *Prunella collaris*.  II.  Multiple paternity and parental effort. *Animal Behaviour*, 49, 789-803.

## Надворешни врски
* Alpine Accentor videos, photos & sounds  on the Internet Bird Collection
* Alpine Accentor Information and photos  at mybirdlists.com

Категорија:Палчиња
Категорија:Врапчевидни
Категорија:Птици на Македонија
Јаболчна коска

**Јаболчната коска** () е парна коска на лицето. Се наоѓа во горнонадворешниот дел на лицето и гради карактеристичен релјеф на лицето. Се зглобува со горната вилица, слепоочната, клинестата и челната коска.

Категорија:Коски
Процес на подвижни средини

**Процес на подвижни средини** () — показател кој често се користи во технички анализи и ја покажува просечната вредност на цените на обврзниците за определен временски период. Процесот на подвижни средини главно се користи за мерење на движењето и дефинирање на области на можна поддршка и отпор. Подвижните средини се користат да се акцентира насоката на трендот и да се избалансираат ценовните и флуктуациите во волуменот или бел шум, што може да ја намали прецизноста на интерпретацијата.

Авторегресивните процеси се одликуваат со многу коефициенти на автокорелација кои се различни од нула и кои опаѓаат со зголемување на временското задоцнување. АR процесите имаат релативно долга меморија, бидејќи кај нив тековната вредност на серијата е корелирана со сите претходни вредности(иако коефициентите се намалуваат) Поради оваа одлика АR процесите можат да се напишат како линеарна функција на сите иновации, со пондери кои се стремат кон нула со зголемување на временското задоцнување. АR процесите не можат да ја претстават кратката меморија во серијата, каде тековната вредност на серијата е корелирана само со мал број на претходни вредности, така што функцијата на автокорелација има само неколку коефициенти на автокорелација кои се различни од нула. Класата на процеси кои ја имаат оваа одлика на многу кратка меморија се нарекуваат процеси на подвижни средини (moving average-MA). Поединечните АR и МА процеси претставуваат специјални случаи на АRМА моделите.

### Добивање на подвижни средини

Процесот на подвижни средини или скратено МА процесот може да се добие на повеќе начини и тоа:

* Првиот начин е МА процесот да се смета за едноставна екстензија на процесот на бел шум,

* Вториот начин е МА процесот да претставува АR процес од бесконечен ред со некои ограничувања на параметрите.
Покористен е вториот начин во кој АR процесот од бесконечен ред го има математичкиот израз.

Yt=φ0+φ1Yt-1+φ2Yt-2+⋯+et

Меѓутоа овој процес е нереален бидејќи има бесконечно многу параметри. За да го направиме процесот реален треба да претпоставиме дека коефициентите φiзадоволуваат некои ограничувања, односно тие се определени од конечен број параметри.

Yt=φ0-θ1Yt-1-θ21Yt-2-θ1Yt-1-θ31Yt-3-⋯+et

Процесот на подвижни средини е линеарна комбинација на процеси на бел шум, така што Yt зависи од тековната и претходните вредности на иновациите.

Помеѓу МА и AR процесите постои дуалност така што PACF на еден МА(q) процес ја има истата структура како ACF на еден AR(q) процес и ACF на еден МА(q) процес ја има истата структура како и PACF на еден AR(q) процес.

Предвидување на МА моделот

Предвидувањето на МА моделот лесно може да се добие. Поради тоа што моделот има конечна меморија, неговите точкести предвидувања брзо ја достигнуваат средината на серијата. Може да има два вида предвидувања и тоа:

* Динамичко предвидување

* Статичко предвидување

## Наводи

Категорија:Статистика
Категорија:Временски низи
Андреј Жерновски

**Андреј Жерновски** (роден на  во Скопје) — македонски политичар и градоначалник на Општина Центар во периодот од 2013 до 2017 година. Тој исто така ја извршувал и претседателската функција во неговата поранешна партија ЛДП, а пред тоа бил нејзин потпретседател. Во септември 2017 преминал во СДСМ.

Првото негово политичко искуство било како советник во Советот на Град Скопје (1996-2000). Следните две години бил советник на тогашниот градоначалник на Град Скопје, Ристо Пенов. Жерновски потоа бил пратеник во Собранието на Република Македонија во три мандати (2002-2006, 2006-2008, 2008-2011). По професија е дипломиран градежен инженер, а живее во Скопје. Оженет е и е татко на две деца.

Беше кандидат за градоначалник од опозицискиот „Сојуз за иднината“ на локалните избори 2013, каде бил прогласен за победник во Центар по четири изборни круга. За противкандидат го имал Владимир Тодоровиќ, кој се тркал за втор градоначалнички мандат, а по прегласувањето Жерновски остварил победа со околу 3 илјади гласови разлика. Неговите симпатизери победата ја прославуваат со игра и со песна носејќи го на рамена до бараките на општината истата вечер.

По преземањето на новата функција, Жерновски најавил ревизија на проектот „Скопје 2014“ со цел да се истражат финансиските детаљи и склучени договори на општината.

Неговиот избор за градоначалник, по неколку повторувања на гласањето, не беше дочекан само како обична победа на градоначалник на локални избори. Не направи ревизија на проектот „Скопје 2014.“ Според неделникот Фокус до крајот на градоначалничкиот мандат тој станува близок со тогашната власт.

Пред крајот на неговиот мандат како градоначалник партиите од коалицијата која го поддржуваше му замерува дека „нему поважно му е да реализира проекти, отколку да произведува политики.“

Пред крајот на 2017 тој преминува во СДСМ во надеж дека од оваа партија ќе биде кандидиран за градоначалник. Истовремено Либерално-демократската партија го исклучува од нејзините редови. Како член на СДСМ тој веднаш станува член и на Централниот одбор на партијата. Оваа одлука предизвикува негативни реакции кај некои членови на СДСМ. При правата реконструкција на Владата на Заев тој станува заменик министер за надворешни работи.

## Занимливости
Во текот на локалните избори во 2013 година кога неколкупати се прегласуваше во општина Центар некогашниот портал Кирилица (kirilica.com.mk) објави дезинформации во кој тврдеше дека Жерновски прегазил човек.

## Поврзано

* Кирил Жерновски
* Пауна Жерновска

## Наводи

## Надворешни врски
* Профил на Андреј Жерновски на службената страница на Собранието на Република Македонија
* Профил на службената страница на ЛДП 
* Интервју со Жерновски (видео)
* Интервју околу проектот „Скопје 2014“

Категорија:Живи луѓе
Категорија:Политичари од Скопје
Категорија:Политичари од ЛДП
Категорија:Политичари од СДСМ
Категорија:Градоначалници на Општина Центар
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Апсолвенти на универзитетот „Св. Кирил и Методиј“
Лука Банти

**Лука Банти** (роден на  во Ливорно) е италијански фудбалски судија. Од 2010 година суди во Серија А. Досега судел два дерби натпревари во најсилната италијанска лига:Јувентус-Интер на 10 март 2012 и Јувентус-Милан на 21 април 2013.

Банти станал ФИФА судија во 2009 година. Тој судел на неклоку натпревари од квалификациите за Светското првенство 2014 година.

## Надворешни врски
*Лука Банти на soccerway

## Наводи

Категорија:Италијански фудбалски судии
Категорија:Луѓе од Ливорно
Ибиси

Фамилијата на **ибисите и лажичарките** (*Threskiornithidae*) вклучува 34 вида, традиционално поделени во две потсемејства, на ибиси и лажичарки.

## Таксономија
Фамилијата *Threskiornithidae*, порано позната како *Plataleidae* се мислело дека е поврзана со другите групи долгоноги птици од редот на штрковидните. Неодамнешните студии докажаа дека тие спаѓаат во редот на пеликановидните.

## Опис
Членовите на оваа фамилија имаат долги, големи крилја со 11 примарни и околу 20 секундарни пердуви. Тие се силни летачи иако се толку големи и тешки. Телото им е долгнавесто, како и вратот и нозете. Клунот, исто така, им е долг, кукест и тенок кај ибисите, и проширен во вид на лажичка кај лажичарките. Големината им се движи од најмалата долга 45&nbsp;cm и тешка 450 грама птица, до најголемата 100&nbsp;cm долга и 4,2 килограми тешка.

## Распространетост
Ги има речиси низ целиот свет, претежно крај стоечки или споро проточни води, а ибисите и во посуви предели.
Овие птици се дневни, поминувајќи го денот хранејќи се со растенија или животинки, а ноќе се одмараат во дрвјата крај водата.
Ибисите се гнездат во колонии, а лажичарките во помали групи или одвоено, но секогаш во дрвја кои надвиснуваат над водата. Двата родитела ги инкубираат јајцата и ги хранат пилињата.

## Видови

**ФАМИЛИЈА: THRESKIORNITHIDAE**
* **Потсемејство: Threskiornithinae** - Ибиси
** Род *Threskiornis*
*** *Threskiornis aethiopicus*
*** *Threskiornis bernieri*
*** *Threskiornis solitarius* изумрен
*** *Threskiornis melanocephalus*
*** *Threskiornis molucca*
**** *Threskiornis molucca pygmaeus*
*** *Threskiornis spinicollis*
** Род *Pseudibis*
*** *Pseudibis papillosa*
*** *Pseudibis davisoni*
*** *Pseudibis gigantea*
** Род *Geronticus*
*** *Geronticus eremita*
*** *Geronticus calvus*
** Род *Nipponia*
*** *Nipponia nippon *
** Род *Bostrychia*
*** *Bostrychia olivacea*
*** *Bostrychia bocagei*
*** *Bostrychia rara*
*** *Bostrychia hagedash*
*** *Bostrychia carunculata*
** Род *Theristicus*
*** *Theristicus caerulescens*
*** *Theristicus caudatus*
*** *Theristicus melanopis*
** Род *Cercibis*
*** *Cercibis oxycerca*
** Род *Mesembrinibis*
*** *Mesembrinibis cayennensis*
** Род *Phimosus*
*** *Phimosus infuscatus*
** Род *Eudocimus*
*** *Eudocimus albus*
*** *Eudocimus ruber*
** Род *Plegadis*
*** *Plegadis falcinellus*
*** *Plegadis chihi*
*** *Plegadis ridgwayi*
** Род *Lophotibis*
*** *Lophotibis cristata*
* **Потсемејство: Plataleinae** - Лажичарки
** Род *Platalea*
*** *Platalea leucorodia*'
*** *Platalea minor*
*** *Platalea alba*
*** *Platalea regia*
*** *Platalea flavipes*
*** *Platalea ajaja*

## Наводи

## Надворешни врски

*Видеа на Internet Bird Collection

Категорија:Птици
Категорија:Пеликановидни
Тиквешки гроздобер

thumb|Дел од свеченостите на Тиквешкиот гроздобер
thumb|Свечено откинување на првиот грозд

**Тиквешкиот гроздобер** претставува продолжување на една долга и богата традиција која на овие простори која се одржувала уште во времето на античка Македонија, кога во чест на богот на виното *[[Дионис]]* и виновата лоза, биле одржувани „Дионисиеви денови“. Овие свечености траеле неколку дена и на нив присуствувало целото население (и слободните граѓани и робовите). Античките Македонци со голема умешност и љубов ја одгледувале и негувале оваа култура за што сведочат многубројните надгробни стели, мозаици и релјефи на бројните археолошки наоѓалишта во Тиквешијата. 
Лозарството во средниот век продолжило да се негува на овие простори, а главни негови центри биле црковните и манастирските имоти, каде што се приготвувало и најубавото вино. Со доаѓањето на Турците стагнира неговото производство, бидејќи со коранот била забранета употребата на алкохолни пијалаци.

## Почетоци
Општинското раководство во Кавадарци во 1964 година го организира првиот „Тиквешки гроздобер“ , манифестација која има стопански, културен и туристички карактер. Првиот одбор на оваа манифестација брои 60 членови, кој број понатаму се зголемува.

## Тиквешкиот гроздобер денеска
thumb|Карневалското дефиле
По извесно стагнирање во 2001 година, локалната самоуправа на Општина Кавадарци започнува со сериозни подготовки за организирање на Тиквешкиот гроздобер. Секоја година се избираат претставници на гроздоберот: крал, кралица и нивни придружници. Учесници во карневалската поворка се најчесто ученици од кавадаречките училишта. Дефилето секоја година го збогатуваат гости: ансамбли  и уметнички друштва од нашата Република, од бившите југословенски простори, соседните држави, Романија, Бразил... Во вечерните часови се одржуваат голем број на концерти на кои гостуваат познати групи и изведувачи од Македонија и Балканот.
Кавадарци денес е најпознат и најголем производител на грозје и вино во Република Македонија и еден од поголемите на Балканскиот Полуостров.
## Наводи

Категорија:Култура на Кавадарци
Гроздобер
Категорија:Лозарство